

Latvijas Republika

**TALSU NOVADA DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, fakss 63232130, e-pasts pasts@talsi.lv

**LĒMUMS**

(PROTOKOLS Nr.6, 2.punkts)

Talsos

26.08.2021. Nr.67

**Par Talsu novada (administratīvā teritorija līdz 01.07.2021.) pašvaldības Teritorijas plānojuma grozījumu 1.redakcijas un Vides pārskata nodošanu publiskajai apspriešanai un institūciju atzinumu saņemšanai**

Saskaņā ar Talsu novada domes 2019. gada 12. decembra lēmumu Nr.713 “Par Talsu novada teritorijas plānojuma grozījumu uzsākšanu” (protokols Nr.25, 16.punkts) ir uzsākta Talsu novada (administratīvā teritorija līdz 01.07.2021.) teritorijas plānojuma (Talsu novada domes 2015. gada 14. maija saistošie noteikumi Nr.15 “Par Talsu novada teritorijas plānojuma grafisko daļu un teritorijas izmantošanas un apbūves noteikumiem”) grozījumu (turpmāk – Teritorijas plānojuma grozījumi) izstrāde.

Teritorijas plānojuma grozījumu izstrādes procesā pieprasīti nosacījumi no 24 institūcijām, izvērtēti 38 fizisku un juridisku personu priekšlikumi.

Saskaņā ar Vides pārraudzības valsts biroja 2020. gada 24. februāra lēmumu Nr. 4-02/8 “Par stratēģiskās ietekmes uz vidi novērtējuma procedūras piemērošanu”, Teritorijas plānojuma grozījumiem ir piemērota stratēģiskās ietekmes uz vidi novērtējuma procedūra.

Saskaņā ar 2014.gada 14.oktobra Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 82.punktu, pašvaldības dome pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par četrām nedēļām..

Ņemot vērā iepriekš minēto, pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta 1.daļu, Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 80. un 82.punktu, Ministru kabineta 2004. gada 23. marta noteikumu Nr.157 “Kārtība, kādā veicams ietekmes uz vidi stratēģiskais novērtējums” 10.punktu un Talsu novada domes Tautsaimniecības komitejas 2021.gada 12. augusta lēmumu,

**Talsu novada dome nolemj:**

1. Nodot Talsu novada (administratīvā teritorija līdz 01.07.2021.) teritorijas plānojuma (Talsu novada domes 2015. gada 14. maija saistošie noteikumi Nr.15 “Par Talsu novada teritorijas plānojuma grafisko daļu un teritorijas izmantošanas un apbūves noteikumiem”) grozījumu 1.redakciju un Vides pārskata projektu publiskajai apspriešanai un institūciju atzinumu saņemšanai.
2. Noteikt publiskās apspriešanas laiku 4 (četras) nedēļas, kuras laikā organizēt publiskās apspriešanas sapulces.
3. Informāciju par lēmuma pieņemšanu ievietot Teritorijas attīstības un plānošanas informācijas sistēmā (TAPIS), pašvaldības tīmekļa vietnē www.talsunovads.lv un publicēt pašvaldības informatīvajā izdevumā “Talsu Novada Ziņas”.

Domes priekšsēdētāja (paraksts\*) S. Pētersone

\*ŠIS DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

Laicāns 22018236

[lauris.laicans@talsi.lv](mailto:vards.uzvards@talsi.lv)

Lēmumu nosūtīt: Attīstības plānošanas un projektu vadības nodaļai.